 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንግዲ ጫትን ጸሊም ዕዳጋ ዶላርን ምኽንያት ጎንጺዮም ቀዳማይ ሚኒስትር ሃይለማርያም ደሳለኝ 26 ጥቅምቲ 2017 ምንጪ ስእሊ, ASHRAF SHAZLY መግለጺ ስእሊ, ቀዳማይ ሚኒስትር ሃይለማርያም ደሳለኝ ኣብ ዝተፈላለዩ እዋናዊ ዛዕባታት ምላሽ እናሃቡ ቀዳማይ ሚኒስትር ሃይለማርያም ደሳለኝ ዘልዓልዎም ኣውራ ነጥብታት ቀዳማይ ሚኒስትር ሃይለማርያም ደሳለኝ ኣብ ባይቶ ተወከልቲ ህዝቢ ቀሪቦም መርገጺ ዝመርሕዎ መንግስቲ ኣመልኪቶም መብርሂ ሂቦም ብኣባላት ባይቶ ወከልቲ ህዝቢ ንዝተልዓሉ ሕቶታትውን ምላሽ ሂቦም ቀዳማይ ሚኒስትር ኣብ መግለጺኦም ፖለቲካዊ ቁጠባውን ማሕበራውን ዛዕባታት ዳህሲሶም 1.ብዛዕባ ብገዛእ ፈቓዶም ዝእለዩ ሰበ ስልጣን ኣፈ ጉባኤ ኣባዱላ ገመዳን ኣይተ በረኸት ስምኦንን ዘቕረብዎ ሕቶ ምልቃቕ ስልጣን ዋላኳ ኣብ ተመሳሳሊ ግዜ እንተኾነ ዋላ ሓደ ዘራኽብ ነገር ከምዘይብሉን ብፍላይ ኣይተ በረኸት ካብ ስልጣኖም ንምልቃቕ ተደጋጋሚ ሕቶ ኣቕሪቦም ምንባሮም ሓቢሮም ሕቶ ኣይተ በረኸት ስምኦን ብመንግስቲ ተቐባልነት ከምዝረኸበ ዝገለጹ ቀዳማይ ሚኒስትር ሃይለማርያም ሕቶ ኣይተ ኣባዱላ ገመዳ ግን ኣብ ከይዲ ዘተ ከምዝርከብ ኣረዲኦም ብሰናይ ፍቓዶም ስርሖም እንተዝቕጽሉ ግን ሕጉሳት ኢና ዝበሉ እቶም ቀዳማይ ሚኒስትር እቲ ሕቶ ግን ተጋኒኑ ክረአ የብሉን ኢሎም ብስሩውን ከምዚኦም ሕቶታት እንትቐርቡ ክገርመና ዘይኮነስ ክልመድ ዝግበኦ ተግባርዩ ኢሎም ኣይተ ኣባዱላ ገመዳ ኣብቲ ብኣፈጉባኤነት ዝመርሕዎ ውዕሎ ፓርላማ ከይተረኽቡ ዊዒሎም 2.ጎንጺ ኦሮምያን ሶማሊ ኢትዮጵያን ልዕሊ ሓደ ሚኢቲ ሽሕ ዜጋታት ዘመዛበለ ጎንጺ ክልላት ኦሮምያን ሶማሊ ኢትዮጵያን ካብ ጉዳይ ዶብ ንላዕሊ ብክራይ ኣከብቲ ዝተጎሃሃረን ዝተመርሐንዩ ነይሩ ኢሎም ኣብ ዝሓለፉ ክልተ ዓመታት ከጋጥሙ ዝጸንሑ ጎንጽታት ምንጮም ግጉይ ኣተሓሳስባን ኣመለኻኽታን ከምዝኾነውን ንኣባላት ፓርላማ ግልጺ ገይሮም ንግዲ ጫት ጸሊም ዕዳጋ ዶላርን ኮንትሮባንድን ብሄራዊ ቅርጺ ምሓዞም ንጎንጽታት መሰረት ከምዝኾኑ ዝሓበሩ ቀዳማይ ሚኒስትር ሃይለማርያም ደሳለኝ ሓይልታት ጸጥታ ነቲ ጸገም ንምህዳእ ኣብ ዝገበርዎ ጻዕሪ ሰባት ክሳብ ምቅታል ዝበጽሑ ኣባላት ፍሉይ ሓይሊ ከምዘለዉን ተሓተቲ ከምዝኾኑንውን ቀዳማይ ሚኒስትር ሃይለማርያም ደሳለኝ ሓቢሮም ካብ ኣባላት ቤት ምኽሪ ፍሉይ ሓይሊ ፖሊስ ስለምንታይ ዘይፈረሰ? 